Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 2969

f) más Szerződő Állam által kiadott szakszolgálati engedélyek érvényesítése. Valószínű - (Likely) a 6. Fejezetben, az egészségügyi előírásokkal kapcsolatban a ’valószínű’ kifejezés azt jelenti, hogy az előfordulás valószínűsége nem elfogadható az orvos szakértő számára. Karbantartás - (Maintenance) A légijármű folyamatos légialkalmasságának fenntartásához szükséges feladatok ellátása, beleértve a külön-külön, vagy bármely kombinációban végzett nagyjavítást, az átvizsgálást, a cserét, hiánypótlást és a módosítást vagy a javítást. Egészségügyi minősítés - (Medical Assessment) A Szerződő Állam által kiadott olyan bizonyítvány, amely szerint a szakszolgálati engedély birtokosa az egészségügyi alkalmasság meghatározott követelményeinek megfelel. Azt követően adják ki, hogy az Engedélyező Hatóság értékelte az engedélyért folyamodó személy vizsgálatát végző kijelölt vizsgálóorvos által benyújtott jelentést. Egészségügyi minősítő (Medical assessor) – olyan szakorvos, akinek szakterülete a repülési orvosi praxis, aki kiértékeli az egészségügyi jelentéseket, amelyet az Engedélyező Hatóság orvos szakértője részére továbbított. Orvos szakértő (Medical examiner) széleskörű tapasztalatokkal és nagy jártassággal rendelkezik a repülési orvostan területein, akit az Engedélyező hatáság nevez ki szakorvosi vizsgálatok elvégzésére a szakszolgálati engedélyért folyamodók alkalmasságának elbírálására. Éjszaka - (Night) Az esti szürkület vége és a hajnali szürkület kezdete között eltelt idő, vagy olyan egyéb időtartam a napnyugta és a napkelte között, melyet az illetékes Hatóság állapított meg. Megjegyzés- Az esti szürkület akkor fejeződik be, amikor a napkorong középpontja 6-kal a horizont alá süllyedt, a hajnali szürkület pedig reggel akkor kezdődik, amikor a napkorong középpontja 6-kal a horizont alatt van. Teljesítmény kritériumok (Performance criteria) Az alkalmassági elemek előírt végeredményének egyszerű, értékelhető megállapításai, és azon kritériumok ismertetése, amelyeket annak megítéléséhez alkalmaztak, hogy a teljesítmény előírt szintje teljesült-e. A légijármű vezetése - (Pilot (to) Valamely légijármű repülési kormányszerveinek működtetése a repülési idő alatt. Parancsnokpilóta - (Pilot-in-command) Az üzemeltető, vagy kisgépes (általános célú) repülésben a tulajdonos által parancsnokpilótának kijelölt pilóta, akit megbíznak a repülés biztonságos végrehajtásával. Felügyelet alatt álló parancsnokpilóta (Pilot-in-command under supervision)- PICUS, az a másodpilóta, aki parancsnokpilóta felügyelete alatt parancsnokpilótai beosztást és feladatot lát el. A beosztás akkor látható el, ha a felügyelet ellátására vonatkozó módszert, eljárást a légiközlekedési hatóság jóváhagyta. Helyből felszálló repülőgép (Powered-lift)- a levegőnél nehezebb olyan légijármű, amely képes a függőleges felszállásra, a függőleges leszállásra és a kis sebességgel történő repülésre, és amely elsődlegesen a motormeghajtású emelőszerkezettől, vagy az emeléshez szerepet nem játszó nem-forgó légijármű felület (ek)-től a vízszintes repülés alatt Káros szerek problémát okozó használata - (Problematic use of substances) A repülési szakszemélyzet által fogyasztott olyan egy vagy több pszichoaktív szer, mely:

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes